गोर्खा केन्द्रबिन्दु भएको महाभूकम्पको दोस्रो वार्षिकीको संघारमा छौं हामी । सबै ठूला घटनाबाट शिक्षा लिएर अगाडि बढ्ने मानवीय परम्परा हो। त्यसकारण, २०७२ को भूकम्पबाट के शिक्षा प्राप्त भयो भन्ने निक्र्याेल नगरीकन न त पुनर्निर्माण सफल हुनसक्छ, न हामीले अब गर्ने निर्माण नै भूकम्प प्रतिरोधी हुन सक्छन् । किन गत भूकम्पमा धेरै भवन क्षतिग्रस्त भए ? आधुनिक भनिएका र नक्सा पास गरेर निर्माण सम्पन्न भएको प्रमाणपत्रसमेत पाएका घरसमेत किन भत्किए ? भवन आचारसंहिताको पूर्णरूपले पालना गराउन किन सकिएन ? यसको जिम्मेवारी कसले लिनुपर्ने हो ? हाम्रो भवन आचारसंहितालाई परिमार्जन गर्नुपर्ने हो कि होइन ?
